รัฐบาลไทย-ข่าวทำเนียบรัฐบาล-รมว.อว. เป็นประธานเปิดงาน “Innovation for Sustainable Local Development นวัตกรรมเพื่อการพัฒนาท้องถิ่นอย่างยั่งยืน”
วันพฤหัสบดีที่ 30 มีนาคม 2566
รมว.อว. เป็นประธานเปิดงาน “Innovation for Sustainable Local Development นวัตกรรมเพื่อการพัฒนาท้องถิ่นอย่างยั่งยืน”
รมว.อว. เป็นประธานเปิดงาน “Innovation for Sustainable Local Development นวัตกรรมเพื่อการพัฒนาท้องถิ่นอย่างยั่งยืน”
วันที่ 27 กุมภาพันธ์ 2566ศาสตราจารย์พิเศษ ดร. เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาตร์ วิจัยและนวัตกรรม (อว.) เป็นประธานเปิดงานแสดงผลงานวิจัยนวัตกรรม และการประชุมวิชาการ 50 ปี มหาวิทยาลัยราชภัฏเชียงราย“Innovation for Sustainable Local Development นวัตกรรมเพื่อการพัฒนาท้องถิ่นอย่างยั่งยืน”และปาฐกถาพิเศษหัวข้อ“พลวัตการวิจัยและนวัตกรรมเพื่อการพัฒนาท้องถิ่นอย่างยั่งยืน”ณ หอประชุมใหญ่ มหาวิทยาลัยราชภัฏเชียงราย พร้อมด้วยนายสัมพันธ์ เย็นสําราญที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม โดยมีผศ.ดร.ศรชัย มุ่งไธสงอธิการบดีมรภ.เชียงราย และคณะผู้บริหารจากมหาวิทยาลัยราชภัฏทั้ง 38 แห่งให้การต้อนรับ ในโอกาสนี้รศ.ดร.ปัทมาวดี โพชนุกูลผู้อํานวยการสํานักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) ได้ร่วมบรรยายพิเศษ หัวข้อ“การสร้างภูมิทัศน์ใหม่ เพื่อพลิกโฉมงานวิจัยและนวัตกรรมสู่เป้าหมายการพัฒนาอย่างยั่งยืน”โดยภายในงานมีการจัดแสดงผลงานวิจัย นวัตกรรม และการประชุมวิชาการ เนื่องในโอกาสครบรอบ 50 ปี มหาวิทยาลัยราชภัฏเชียงรายซึ่งงานนี้จัดขึ้นเพื่อเป็นการเผยแพร่ผลงานวิจัยและนวัตกรรม ถ่ายทอดองค์ความรู้ด้านการวิจัยสู่สังคม และการประชุมวิชาการในระดับบัณฑิตศึกษาด้านรัฐศาสตร์และรัฐประศาสนศาสตร์และผลงานงานวิจัยในชั้นเรียนของนักศึกษาคณะครุศาสตร์
ศาสตราจารย์พิเศษ ดร. เอนก เหล่าธรรมทัศน์ปาฐกถาโดยชูประเด็นเรื่องความหลากหลายทางพหุวัฒนธรรม ที่ไทยเรามีความโดดเด่นสูงมาก ไม่ว่าจะเป็น ด้านชาติพันธุ์ ภาษา ศาสนา ซึ่งความแตกต่างนี้ก็ไม่ได้นํามาซึ่งความแตกแยก แต่นํามาซึ่งความกลมกลืนและกลมเกลียว รมว.อว. กล่าวว่า เราต้องเอาความหลากหลายที่มีนี้มาใช้ให้เกิดประโยชน์ต่อประเทศชาติ นอกจากนี้ “ศิลปะ สุนทรียะ อารยะ” นั้นอยู่ใน DNA ของคนไทยทุกคน ทําให้วัฒนธรรมของเรามีความเหนียวแน่น เป็นแต้มต่อของการทําเศรษฐกิจเราให้ยั่งยืนได้ ประกอบกับความหลากหลายทางวัฒนธรรมที่เรามี ทําให้การฟื้นฟู “ศิลปะ สุนทรียะ อารยะ” ที่หายไป กลับมาฟื้นตัวใหม่ได้เร็ว อีกประการหนึ่งคือ เราต้องตระหนักว่า ตาน้ําของ “ศิลปะ สุนทรียะ อารยะ” อยู่ในชุมชน ดังนั้นเราต้องตีโจทย์เรื่องนี้สําหรับการให้ทุนวิจัย ที่จะนําไปสู่การพัฒนาท้องถิ่นที่ยั่งยืน ซึ่งเราจะไม่ทําเป็นแค่การทําอีเว้นท์แบบที่ผ่านมา แต่จะทําให้เป็นกระบวนการ ทําให้เป็น “การวิจัย” ซึ่งนักวิจัยเองก็ต้องเปลี่ยนความคิดอยู่อย่างสม่ําเสมอ โดยมีทฤษฎีรองรับ และสนใจในเรื่องการลงมือทําในภาคปฏิบัติให้มาก สิ่งใดทําแล้วเกิดประโยชน์ก็ทําต่อไป สิ่งใดทําแล้วไม่เกิดประโยชน์ก็ล้มเลิกไปได้ และงานวิจัยของเราต้องนําไปใช้ประโยชน์ได้จริง สามารถทดแทนการนําเข้าจากต่างประเทศ และต้องมีการส่งออกไปให้ต่างชาติด้วย โดยเฉพาะในเรื่อง เศรษฐกิจพอเพียง และการท่องเที่ยวแบบยั่งยืนสําหรับสถาบันการศึกษา รมว.อว. ได้เน้นย้ําในเรื่องการทํางานร่วมกันป็นเครือข่าย โดยใช้พลังของภูมิภาคขับเคลื่อนให้เกิดประโยชน์ เช่น ในภาคเหนือ ให้ทําเรื่อง “ล้านนา” ให้เข้มแข็ง อาจจะพัฒนาขึ้นมาเป็นหลักสูตรร่วมกัน ซึ่งเป็นเรื่องที่มหาวิทยาลัยคิดเรื่องใหม่ๆ คิดหลักสูตรใหม่ๆ มาเกี่ยวข้องด้วย
ภายในงาน รมว.อว. และ ทปษ.รมว. พร้อมด้วยผู้อํานวยการ สกสว. ผู้บริหารมรภ.เชียงราย และผู้บริหารสถาบันอุดมศึกษา ได้เยี่ยมชมผลงานวิจัยและนวัตกรรมที่ได้มานําเสนอในงาน เช่น การพัฒนาผลิตภัณฑ์ต้นแบบไซรัปเพื่อสุขภาพจากเยื่อหุ้มเมล็ดโกโก้ การพัฒนาผลิตภัณฑ์เนื้อเทียมคุณภาพสูงจากโปรตีนพืชสําหรับผู้สูงอายุ การพัฒนาเทคโนโลยีการผลิตและการพัฒนาการตลาดข้าวจาปอนิกาในจังหวัดเชียงราย การพัฒนาผลิตภัณฑ์จากกล้วยแบบครบวงจรเพื่อเพิ่มมูลค่าเชิงพาณิชย์และการท่องเที่ยวเชิงนิเวศ ตลาดชุมชน การยกระดับอาหารชาติพันธุ์จากภูมิปัญญาท้องถิ่นสู่กิจกรรมการท่องเที่ยว จังหวัดเชียงราย และเยี่ยมชมงานแสดงผลงานของสถาบันเศรษฐกิจพอเพียง ธัชชา เช่น ฟาร์มกวางจังหวัดสุโขทัย ของมหาวิทยาลัยรามคําแหง การพัฒนาชุมชนต้นแบบเพื่อการยกระดับคุณภาพชีวิตภายใต้ปรัชญาเศรษฐกิจพอเพียงสู่ความยั่งยืนของประเทศ ของ 9 มทร. กลไกการขับเคลื่อนเพื่อการเติบโตทางเศรษฐกิจอย่างยั่งยืนด้วยปรัชญาเศรษฐกิจพอเพียง กรณีศึกษาจังหวัดลําปาง